Զրույց

Զրույց.

1․ (դիդակտիկայում) ուսուցման մեթոդ։ Կիրառվում է սովորողի մտավոր գործունեությունն ակտիվացնելու նպատակով։ Զրույցի ընթացքում սովորողը կրկնում և ամրապնդում է անցած նյութը, ձեռք բերում նոր գիտելիքներ։ Ի հայտ են գալիս սովորողի անևատական առանձնահատկությունները, մշակվում են տրամաբանորեն մտածելու, փաստերի և երևույթների միջև նոր կապեր հաստատելու, ուշադիր լսելու, վիճելի հարցերին քննադատաբար մոտենալու և կոլեկտիվ ձևով լուծելու կարողություններ են։ Զրույցը չի ընթանում խստորեն մշակված պլանով, կիրառվում է ուսումնական պրոցեսում այլ մեթոդների հետ զուգակցված։ Զրույցը բարոյական դաստիարակության մեթոդներից է։

2․ (հոգեբանության մեջ) ուսումնասիրության մեթոդ։ Կիրառվում է անհատի հոգեբանական առանձնահատկությունները և դրանց ձևավորման պայմաններն ուսումնասիրելու նպատակով։ Զրույցը որպես օժանդակ մեթոդ օգտագործվում է նաև մանկավարժական, աշխատանքային, բժշկական և այլ հոգեբանություններ ուսումնասիրելիս։

Ուսուցման մեթոդ
Հոգեբանություն